NBA 2019-2020 | Sivu 14 | Koripallo.com keskustelu\nSieltä sitten tutkimaan kuka seurattavina olevista on päässyt kuplaan.\nKuplaanhan on saanut jo ottaa näitä "IG-malleja" sisään, mutta vissiin sitten lääkintähenkilöstön pamputtaminen on kiellettyä.\nRookie-Herro siis oli tuonut seurakseen tämän mimmin ja hänen hanurissaan sijaitsevat viisi litraa silikonia.\nThat's IG model Katya Elise Henry (more of her later), posing on Tyler Herro's Instagram story inside the bubble. This is key because you may remember Stephen A. Smith preached the importance of femal...\nJos joku on hereillä ja/tai selvin päin, niin Ruutu ilmeisesti näyttää joistain ennakkotiedoista poiketen yön molemmat pelit. Hienoa toimintaa.\nOtan takaisin, Theis ja viime vaiheissa varsikin Smart ovat olleen miehiä paikallaan ja ratkaisevassa roolissa Celticsin menestyksessä. Luotettavasti nuo pelaa ja Smartin taistelumoraali on aina tapissa. Silloin kun yltyy floppailemaan hieman ärsyttää. En ollut ymmärtänyt että Theis on vain 203/206 lähteestä riippuen eli varsin alamittainen sentteriksi muttei sitä pelissä huomaa. Kemba on hiljentynyt melkoisesti.\nVoittaja tuntui selvältä koko ajan mutta ihmeen sitkeästi Raptors roikkui "huonolla pelillä" mukana ihan loppuun asti. Siakam kyllä suli poffeissa pahasti odotuksiin nähden. Saas nähdä mitä Torontossa tapahtuu, koska mestaruutta ei tällä rosterilla uudelleen tule millään ja Lowry sekä Gasol alkavat kääntyä uran loppupuolelle. Van Vleet, Gasol ja Ibaka ovat UFA-statuksella kauden päätyttyä.\nErittäin kuumottava konferenssifinaali tulossa tiistaista (ke aamusta meillä) alkaen.\nTorontolla parikin avain pelaaja epäonnistui. Siakamin mainitsitkin, mutta silti Gasol onnistui olemaan vielä huonompi. Suurimman osan ajasta ei edes näyttänyt NBA pelaajalta. Mitäköhän Marc tekee ensi kaudella onkin oma kysymys. Palkka tulee tippumaan ja paljon.. Joitakin tarjouksia varmaankin saa NBA:stakin, mutta haluaako pelata siellä on sitten toinen kysymys. Ei ole enää nuorukainen, joten kotiin paluu pariksi vuodeksi voi kuullostaa houkuttelevalta. Rahan takia tuskin enää tarvitsee pelata. Jos Toronto haluaa olla merkittävä ensi kaudella niin heidän pitäisi saada ainakin Van Fleet takaisin ja jopa Ibakakin. Ibaka pelasi minusta hyvän sarjan. Ei hän maailman mullistavin pelaaja ole, mutta se mitä hän tekee hän tekee hyvin.\nOn kyllä sanottava, että itse pidän Miamia suosikkina. He kyllä heittivät todella hyvin Bucks:ja vastaan ja sama tuskin jatkuu, mutta silti heidän puolustus ja liikkuva hyökkäys tekee vastustajan elämän vaikeaksi. Bam on myös vaikeampi puolustettava kuin Gasol, joten Theis:n elämä ei tule olemaan helppoa. Siinä missä Gasol vain katselee niin Bam pistää itsensä kokoajan hyvään levypallo asemaan molemmissa päissä.\nRakkaudelle ei voi laittaa hintaa, ja toisen ihmisen kosketus on arvokkaampaa kuin koripallo?\nReaktiot: Omistajan ääni, hamahakkimies, Mr. Lilli ja yksi muu käyttäjä\nOn kyllä sanottava, että itse pidän Miamia suosikkina.\nEn tiedä tuosta mitään, mutta taidan Miamin puolella olla.\nJoo kyllä minunkin mielestä Miami lähtee pienoisena ennakkosuosikkina. Rosterin leveys saa oman vaa'an kallistumaan Miamin puolelle. Oli hurjaa nähdä kuinka paljon Bostonien jätkien taso laskee avausviisikon jälkeen. Robert Williams pelasi mielestäni oivan sarjan Torontoa vastaan, mutta Wanamaker, Ojeleye sun muut eivät loppupeleissä ole mitään Miamin penkkikalustoon verrattuna. Pisteet heille siitä että pelaavat kovaa ja puolustavat hyvin, mutta jossain vaiheessa penkin kapeus tulee vahingoittamaan joukkuetta, ja uskon sen tapahtuvan tässä sarjassa. Hayward palannee kokoonpanoon jossain vaiheessa sarjaa, mutta saa nähdä millaisessa kunnossa (ja missä vaiheessa) hän tulee takaisin.\nPenkin kapeudesta huolimatta uskon että Bostonilla on kaikki aseet edetä finaaleihin, joten olen erittäin yllättynyt jos sarja saadaan päätökseen ennen 6. peliä. Celticsin puolustuspelaaminen on erinomaista, kuten Miamillakin, ja heiltä löytyy pelaajia jotka osaavat laittaa palloa pussiin hyvää pakkia vastaan. Kemba eli vaikeita aikoja kentällä Toronton box and 1 puolustusta vastaan (oli muuten nerokas veto Nurselta, pakotti Bostonin voittamaan sarjan Tatumin syöttötaidon sekä Smartin/Brownin heittotaidon avulla), mutta uskon hänen palaavan omalle tasolleen, mikä tulee olemaan avain Bostonin voittamiselle.\nItsekin tykkäsin Nursen tavasta pelata poikkeuksellisia puolustusmuotoja. Erimuotoisia paikkapuolustuksia, box & 1 sekä triangle & 2 vaihtuivat sujuvasti miespuolustusten kanssa eikä mitään puolustusmuotoa jauhettu pitkään yhtäjaksoisesti. Mielenkiintoinen kokemus NBA-tasolla.\nNursehan otti käyttöön tämän (box and one) jo viime vuonna ja finaaleissa piti Currya aisoissa tuolla puolustuksella. Silloin sanottiin että eka kerta NBA:ssa.\nÄh, menee ehkä hieman off-topikiksi, mutta mitenkähän tuon Palotien saisi huomaamaan, että kentällä on juuri nyt kaksi joukkuetta, joista kumpikaan ei ole Lakers? Jotain on pielessä, jos selostajan joka toinen lause koskee hän omaa suosikkijoukkuettaan, joka. ei. pelaa. just. tässä. matsissa.\nBoston-Lakers olisi muuten kaikkien aikojen tilastojenkin kannalta aika mielenkiintoinen matsi. Ehtiikö Jack Nicholson nähdä oman joukkueensa vielä tilastojen kärjessä? Tuolla otteluparilla on aikamoinen historia.\nUskomaton ero noissa finaalitilastoissa kyllä Bostonin hyväksi: 17-4 vs. 16-15.\nJotain on pielessä, jos selostajan joka toinen lause koskee hän omaa suosikkijoukkuettaan, joka. ei. pelaa. just. tässä. matsissa.\nLakers Palotien suosikkijengi?! Eikö Palotie fanita noita euroja, Luka on Jumala ja Jokic on maailman ihanin ihminen?\nEhtiikö Jack Nicholson nähdä oman joukkueensa vielä tilastojen kärjessä?\nTyly vastaus, ei. Eikä johdu siitä miten fiinaaleissa käy.\nOnko sulla tarkempaa tietoa Jackin terveydentilasta tai Denverin kovasta vireestä?\nVähän liioittelua. Eikä Palotie tietääkseni fanita erikseen mitään joukkuetta? Voin olla väärässäkin toki. Kertoihan se fanittavansa toki Steven Adamsia jne, kun joku katsoja kysyi lempipelaajia. Aika paljon myös kysytään Lakersiin liittyen kysymyksiä, niin kaitpa se sillon Lakersista puhuukin.\nNo nyt alkaa olla NBA-korista parhaimmillaan. Hieno vääntö, monipuolista pelaamista ja puolustaakin jaksetaan kiitettävästi.\nHuima blokki Adabayolta loppuun vielä. Heatilla on raudanluja itseluottamus päällä, ja vaikeista jaksoista selvitän yli koska usko ei näytä loppuvan missään. Mielellään vaihtaisin Herron Lavineen koska paitsi luonnostaan skoraaja myös osaa rakentaa peliä ja syöttää hyvällä pelialyllä, eikä puolustuskaan tunnu vieraalta. Ilmeisesti täällä ansiokkaasti referoitu bubble butt mallin vierailu ei ainakaan ole heikentänyt menoa. Myös Dragic kelpaisi veteraanipointiksi. Robinson on kahteen viimeiseen peliin pimennetty täysin. Tästä on kyllä tulossa hieno sarja, joka tuskin katkeaa ainakaan ennen 6. peliä. Selkeästi idän parhaat joukkueet vaikka jostain syystä Celticsillä meni tiukaksi.\nClippersin korpivaellus jatkuu. Ottelua en katsonut kuin vähän alusta, mutta tilastoista näyttää että superkaksikko Kawhi (6/22-2/7) ja PG (4/16-2/11) suli kaikesta kuormituksen tasaamisesta huolimatta ratkaisupaikassa. Olisi mukava olla kärpäsenä Ballmerin sviitin katossa.\nE: on hienoa että näitä geimseivereitä tehdään myös puolustuspäässä. On kyllä kumma jos ei vähän aikaa säily Tatumin päässä.\nKorjaus, minulla oli väärää tietoa. Toivon että Jack pääsee vielä kerran kreisibilettämään mestaruusjuhliin.\nMinäkin luotan Jokiciin!\nOisko muuten kuinka epätyylikästä nyt lähteä fanittamaan Jokicia?\nSiksi hyppäänki siististi & coolisti LeBronin ja Lakersin faniksi [syksyn 2020 ajaksi].


06/10/21 - Thaimaanrannan maalarit\nHelteisiä kuulumisia Kemiönsaarelta\nPÖÖÖÖ - täällä ollaan vielä!\nVaikka ollaankin paljon pohdittu missä ensi talvi vietetään, niin juuri nyt nautitaan upean aurinkoisesta ja lämpöisestä Kemiönsaaresta. Tällä hetkellä fiilis on melkein kuin Samuin tropiikissa, lukuunottamatta tietenkin Samuin grilliruoalle tuoksuvia trooppisen kosteita öitä ja hikisiä jameja. Uuh miten tulikin heti ikävä...\nKemiössä on kuitenkin onneksi ollut lähes paahtavan kuumaa. Meidän tontti itsessään on erittäin aurinkoinen (silloin tietenkin kun aurinkoa näkyy), eikä kovinkaan montaa varjopaikkaa löydy muualta kuin puitten alta - tähän muuten pirtin edessä komeasti kukkiva omenapuu tarjoaa oivan helpotuksen. Meidän tontissa on myös eräs aivan käsittämätön ominaisuus - MEILLÄ EI KESÄLLÄ SADA.\nAika kreisiä, mutta totta. Kemiön keskustassa vajaa kolme kilsaa meistä voi tulvia, ja silti meidän tontille ei heru pisaraakaan. Jos tätä olisi tapahtunut vain kerran, menisi se jonkun hassun sattuman piikkiin, mutta kun tätä ollaan todistettu jo kolmatta kesää, on pakko uskoa että meidän tölli sijaitsee jossain kummallisessa mikroilmastokoordinaatissa ja asia on vain näin. Hämärästi muistin perukoilta jokin ääni muistuttaa Tapsan kertoneen joistain "kummuista", jotka saavat sateen tekemään meidän kohdilla mutkan matkaansa. Onko näin en tiedä, usein kuitenkin ollaan todistettu sysimustien ukkospilvien hiipivän tontin oikealle puolelle ja suorastaan hyppäävään tontin yli sujuvasti vasemmalle puolelle jättäen meidät sateetta.\nTalonvaltaajien hallinnoima vino tuulimylly.\nOmppupuun varjossa. Taitaa tänä vuonna tulla liikaa omenoita...\nMeidän uusi porakaivo ei toivomuksista huolimatta tuota kesäaikaan vettä aivan tarpeeksi, ja kun ei sada, pitäisi puutarhaakin kastella. Porakaivo olisi ilmeisesti paineistettava (kunhan taas keritään ja saadaan rahaa kasaan), mutta onneksi meillä on vielä tallella tuo vanha pihakaivo, jonka katolla JO KOLMATTA VUOTTA töröttää vino tuulimylly. Tuulimyllyssä on kolo, jonka valtaa joka kesä pieni tinttipari, ja siinä vaiheessa kun taas havahdutaan tuulimyllyn suoristamiseen, talonvaltaajat kurkistelevat kolosta vihaisina - EI NYT!\nJa niin tuulimylly pysyy sympaattisesti vinossa.\nKuin varkain (tai no kolmatta vuotta remonttia tehdessä) vadelmat ja muut kainaloon asti kurottavat rikkaruohot ovat vallanneet pihapiirin reunamukset. Piha-aluetta voi siis helposti kutsua reheväksi, mutta ei kuitenkaan sillä oikealla tavalla puutarhurin unelmaksi. Kaikkea kasvaa joo, mutta aikalailla väärissä paikoissa, kun taas kaikki se mitä itse olen istutellut kituuttaa henkihieverissä, koska vesipula. Viime vuonna istutin 13 marjaomenapensastakin aidan vierustoille (lupasivat että kasvavat isoiksi puolessa tunnissa, hih..), ja jos noi pensaat nyt on kasvaneet vuodessa 20 senttiä, niin sekin on varmasti näköharha. Aika säälittävää on kasvuvauhti, mutta ehkä sekin sitten johtuu vesipulasta. Tuskin noista pensaista on näkö - ja tuulensuojaksi vielä kymmeneen vuoteen.\nPellon reunasta löytynyt kiva metallihärpäke sopii hyvin kukan alle.\nOnpa kuitenkin upeata, että kesä ja lämpö eksyi viimein tännekin. Kemiönsaari on valtavan kaunis varsinkin näin kesällä, ja jo tässä vaiheessa pelottaa ettei ehdi tekemään puoliakaan asioista, joita näin kesällä toivoisi ehtivänsä. Kuten vaikka tutustua saareen syvemmin, käydä tapahtumissa, illallisilla merellisissä ravintoloissa, ehkä joissain fribakisoissa ja ennen kaikkea tavata ystäviä ja läheisiä pitkän kaavan mukaan. Mä olen muuten edelleenkin lähes äimänkäkenä (ja onnellinen) siitä, että Thaimaassa ensi kertaa tapaamamme Pauliina asuukin näin yllättäen tässä kahden kilometrin päässä meistä. What?!?\nOnneksi on myös näitä frendejä, joille meidän peltojen keskellä sijaitseva tölli ei ole liian kaukana, ja jotka kyläilemällä repivät meidät välillä irti remontistakin. Muutoin meidän kesä saattaisi hujahtaa ohi pensselin vartta puristaen ja vasaralla hakaten, ihan vaan omassa ylhäisessä yksinäisyydessä. Lokakuussa ehkä havahduttaisiin sateisiin ja mietittäisiin, että ei saakeli, mitä nyt?!?\nPitää siis myös pysähtyä nauttimaan elämästä. Kiireettä ja hyvillä mielin.\nMitenkäs teidän kesä on startannut?\nPs. Kiitos Ira ja Hartsa terassiavusta, kyllä nyt kelpaa💛\nFribaillessa löytää upeita maisemia. Tämä Kisakallion fribakentältä.\nJa tämä taas Taalintehtaalta. Kyllä vapaa-aikakin on mukavaa<3\nLähettänyt Thaimaanrannan maalarit klo 10.20\n10 comments elämä, Kemiönsaari, Taalintehdas, ystävät


Katon korjaus Lohja | Kattokorjaus Pro\nKaton korjaus Lohja – tuloksena toimiva ja turvallinen katto\nEtsitkö taitavaa ja asiakaslähtöistä katon korjausta Lohjalla? Katon korjaus ja paikkaus pelastaa rakennuksen monelta isommalta ongelmalta, kun pienet haasteet eivät pääse kehittymään kattaviksi lahovaurioiksi tai kosteushaitoiksi. Kunnostuksilla katolle saadaan palautettua käyttövarmuus, jolloin remontteja ei tarvitse toteuttaa ennen aikojaan, vaan nykyinen katto jatkaa elinkaartaan. Katon korjaustarve voi kehittyä vuosien ja vuosikymmenten saatossa, kun erilaiset mekaaniset ja kemialliset rasitukset vievät katosta veronsa. Katepintaan kertyy lehtiroskaa, sammalta, nokea, tuhkaa ja siitepölyä, ja katolla vierailevat vuoron perään sateet, lumi, jää ja auringon uv-säteily. Toistuvat lämpötilanvaihtelut iskevät katon sekä läpivientien tiivistyksiin. Korjaustarvetta voi lisätä mahdollinen kattohuollon laiminlyönti, tai katon alkuperäiseen asennukseen liittyvät puutteet sekä virheet. Eräs varteenotettava vaaratekijä ovat myös yhtäkkiset myrsky- ja lumivauriot: lumi romahduttaa rakenteet tai painaa katon notkolle, ja tuuli vie kattopellit tai kattotiilet sekä irrottaa kattovarustelut. Myrsky saattaa hetkessä kaataa puun katon päälle, tai sitten lumi pudottaa rännit ja riuhtoo kattotikkaat mukaansa, ja kattoon tulee reikä.\nJätä katon korjaus ja paikkaus Lohjalla taitavien ammattilaistemme käsiin. Kattokorjaus Prolta löytyy pätevät tekijät omakotitalon ja kerrostalon katon korjauksiin, kaikenlaisiin kohteisiin rivitaloista autotalleihin, halleihin, kesämökeille sekä muihin asuin- ja ulkorakennuksiin. Meitä ei rajoita katon korkeus, malli tai materiaali: tunnemme hyvin pelti-, tiili- ja huopakatot, auma- ja tasakatot, harjakatot ja mansardikatot pienistä pinta-aloista suuriin. Toteutamme katepinnan vuotopaikkaukset, aluskatetyöt, kosteusvauriokorjaukset sekä myrsky- ja lumivaurioiden kunnostukset. Yksityisasiakkaan verotuksessa kattotöitä voi hyödyntää kotitalousvähennyksessä, ja sivujemme kautta haettavissa on joustavaa rahoitusta tarpeen mukaan. Ajoissa toteutettu korjaus säästää sekä rahaa että kattoa, joten huolehdi kuntoon tarvittavat tiivistykset ja paikkaukset kattosi hyväksi. Laadukas avaimet käteen- palvelumme toimittaa kattotyöt Lohjalle, Somerolle, Saloon, Inkooseen, Karkkilaan sekä Siuntioon – ota siis yhteyttä ja pyydä tarjouksemme katon korjauksesta ja paikkauksesta!\nHuopakaton korjaus Lohjalla räätälöidään kohteen tarpeiden mukaan\nOnko ajatuksena toteuttaa huopakaton korjaus Lohjalla? Meiltä löytyy kattava tuotetuntemus sekä syvällinen ymmärrys katon rakenteesta, olipa kyseessä kolmiorimakatteen, bitumikermikaton, palahuopakaton tai vaikka tasakaton korjaus. Huopakattoa, eli bitumikattoa kuluttavat tavallisesti ympäristön ulkoiset rasitukset, ja esimerkiksi auringon uv-säteilyllä on kuivattava vaikutus katteeseen. Huopakatto viestittääkin korjaustarpeesta useimmiten katepinnan näkyvinä epätasaisuuksina; huopaan voi ilmestyä ryppyjä, vekkejä, painumia, kulumia tai repeämiä. Joskus kate alkaa kupruilla, kun kermien väliin pääsee kosteutta, joka vesihöyryksi muuttuessaan pullistaa kattohuovan. Tällaista kuprua kutsutaan yleensä huopakaton höyrypussiksi, ja hoitamattomana se voi pahimmillaan jopa rikkoa katteen pinnan. Huopakatto saattaa vuotaa lisäksi läpivienneistään tai saumoistaan. Saumat voivat pettää muun muassa seisovan veden vuoksi, talven lumikuorman paineesta tai sammaleen juurten takia.\nHuopakaton sekä palahuopakaton korjaus ja paikkaus Lohjalla on toimestamme kattokohtainen palvelu. Esimerkiksi käsittelyaineet ja korjaustavat täytyy valita aina ongelman mukaan, ja niinpä kunnostusta edeltääkin vaurioiden huolellinen kartoitus. Pienemmät kulumat voimme käsitellä massalla, kun taas toisinaan tarvitaan huopakaton nimenomaisia paikkapaloja. Kunnostamme sammaleesta kärsineet saumat ja liimaamme irronneet bitumipaanut palahuopakatolta. Huopakaton höyrypussit viillämme auki, tasoitamme ja käsittelemme takaisin tiiviiksi. Huopakaton reikien paikkaus on aina taitoa vaativa tehtävä, varsinkin jos huopaa täytyy korjauksen yhteydessä leikata auki ja palauttaa vedenpitäväksi. Kattokorjaus Prolta sujuu siististi ja kestävästi huopakaton paikkaus ja kunnostus, ja täydellä ammattiosaamisella toteutamme myös huopakaton tulityöt, kun niitä katollasi tarvitaan. Kunnostuksen lomassa tarkistamme samalla korjattavalta alueelta alushuovan tiiveyden, sekä katevaneroinnin ja umpilaudoituksen mahdollisuuksien mukaan.\nPeltikaton korjaus Lohjalla paikkaa reiät ja pinttyneet ruostevauriot\nPeltikaton korjaus Lohjalla kunnostaa erilaiset peltikattotyypit: perinteiset, valmiista peltilevyistä muotoillut profiilipeltikatot, saumatut peltikatteet, kuten lukkosauma- ja konesaumakatot, sekä yhtä lailla myös harvinaisemmat alumiini- ja kuparikatot. Peltikaton ehdoton arkkivihollinen on ruoste, joka reikiinnyttää katepinnan piloille. Haastetta tuovat myös sään- ja lämpötilanvaihtelut, jotka saavat pellit elämään edestakaisin. Vuorotellen peltikatolla vierailevat vesi, aurinko, lumi sekä jää, jolloin kuluttava lämpöliike saa kiinnikkeet höltymään ja peltikaton naulat pumppautumaan ylös. Samalla liitoskohdat alkavat irvistää ja vesitiiveys menetetään, ja kasvaneen liikeradan johdosta katto lisäksi rämisee tuulella. Peltikatto saattaa vuotaa myös rakenteisiin, jos aluskate on vaurioitunut tai virheellisesti asennettu. Konkreettinen uhka kattopelleille ovat lisäksi erilaiset lumi- ja myrskyvauriot: tuuli vie mukanaan kattopellit tai peltilistat, tai putoava lumi riuhtoo irti kattotuotteet, ja kattoon tulee reikä.\nPeltikaton korjaus ja paikkaus Lohjalla aloitetaan tilannekartoituksella. Selvitämme ongelman luonteen ja laajuuden sekä mahdollisesti syntyneet vahingot, ja katsomme parhaan tavan edetä korjauksessa aina katon tilanteen mukaan. Pohjatyöt toteutamme huolellisesti, jotta korjaustulos on taatusti kestävä: ruoste ja lika pitää irrottaa perusteellisesti, niin että massauksista saadaan tarttuvat ja kiinnityksistä pitävät. Usein vauriot osoittautuvat lieviksi ja paikallisiksi, jolloin riittää nykyisen peltikaton reikien paikkaus, ja tarpeen tullen voimme myös vaihtaa yksittäisiä kattopeltejä uusiin. Jos reikä sijaitsee kiinnikkeen tuntumassa, irrotamme alustasta vanhan naulan tai ruuvin, ja asennamme tilalle tuliterän kateruuvin aiempaa isommalla tiivistyksellä. Peltikaton korjauksen lomassa voimme vaihtaa muutkin kuluneet kiinnikkeet uusiin, sekä toteuttaa kattopeltien lisäkiinnitykset, jos pellit alun pitäen on asennettu liian harvaan. Toteutamme taitavasti ja turvallisesti myös peltikaton aluskatteen ja yläpohjan korjaukset; huolehdimme ylösnostot sekä jiirien kahdensuuntaiset aluskatteet, vaihdamme kastuneet eristeet ja kunnostamme rakenteiden lahovauriot.\nTiilikaton korjaus Lohjalla palauttaa katon siistiksi ja suojaavaksi\nTiilikaton korjaus Lohjalla kunnostaa betonitiili- ja savitiilikatot. Tietenkin myös tiilikatto voi joutua äkillisten myrskytuhojen uhriksi, mutta yleisimmin harmia sille tuottavat aika ja ulkoiset rasitukset. Tiilikaton huokoinen pinta kerää melko helposti sammalta, ja kasvusto ujuttaa juurensa katteeseen ja käyttää tiilen mineraaleja ravintonaan. Talvisin ylimääräistä jännitystä koituu raskaasta lumikuormasta, joka saattaa painaa katon notkolle tai aiheuttaa saumavuotoja rakenteisiin. Iäkäs, huokoinen tiili imee myös enenevässä määrin vettä itseensä, ja kun kosteus katon sisällä vuoroin sulaa ja jäätyy, syntyy tuhoisa pakkasrapautumisen kierre. Tiilikaton korjaus ja paikkaus on ajoissa toteutettuna paikallisia toimenpiteitä, kuten rikkinäisten kattotiilten vaihtoa sekä irronneiden pellitysten kiinnittämistä. Osaavin ottein toteutamme myös tiilikaton aluskatteen korjaukset sekä yläpohjan kosteusvaurioiden kunnostukset. Tiilikaton korjaus viimeistellään tiilten pintakäsittelyllä, jotta kate saa takaisin suojaavat ominaisuutensa ja jaksaa jälleen pitää rakenteet lujasti turvassa säätä ja aikaa vastaan.\nKaton korjaukseen Lohjalla saattaa liittyä myös muita kattotöitä. Näitä kaivataan ajoittain riippumatta katemateriaalista, katon mallista tai muodosta. Tarpeellisia toimenpiteitä voivat olla esimerkiksi katon peltikorjaukset sekä puuosien uusimiset, samoin myös kattoturvatuotteiden ja muiden kattovarustelujen vaihdot. Kattokorjaus Pro toteuttaa taidolla ja tyylillä kaikenkokoiset sekä -tyyppiset kattotyöt. Asennamme piipunhatut ja -pellitykset, ja kiinnitämme irronneet peltilistat. Maalaamme sekä kunnostamme katon ja talon eri puuosat, kuten otsalaudat, räystäslaudat, tuulilaudat ja ikkunalaudat. Korjaamme tai vaihdamme seinällenostopellit, päätypellit ja räystäspellit. Paikkamaalaamme kattosillat, kunnostamme vääntyneet tikkaat ja saneeraamme vuotavat vesikourut. Meiltä saat edullisen ja laadukkaan toteutuksen niin pieniin kuin suuriinkin kattotöihin. Samalla asiakaslähtöisellä palvelulla korjaamme myös katon jiirit ja läpiviennit.\nKaton läpiviennin, kattoikkunan, kattovalokuvun ja kattoluukun korjaus on olennainen osa katon kunnossapitoa\nTarvitaanko Lohjalla katon läpiviennin, kattoikkunan, kattovalokuvun ja kattoluukun korjausta? Läpiviennit ovat viime kädessä kattoon tehtäviä reikiä tai leikkauksia, jotka puhkaisevat sekä vesikatteen että aluskatteen, joten vuotoriski ja kosteusvaurion vaara on niiden kohdalla aina todellinen. Valskaava tai muuten viallinen läpivienti voi vuotaa huonetilaan tai rakenteisiin, ja niinpä nopea reagointi on ongelmatilanteissa tarpeen. Kattokorjaus Pro hoitaa katon korjaukset kattoikkunan, kattovalokuvun, savupiipun ja kattoluukun kohdalta, sekä viemärintuuletusputken, ilmanvaihtoputken ja tv-antennin kohdalta. Kunnostustyöt mitoitamme aina vaurioiden luonteen ja laadun mukaan: vaihdamme hapertuneet tiivisteet, paikkaamme reikäisen aluskatteen, uusimme kuluneet suojapellitykset ja teemme rakenteiden purkutyöt tarvittavilta osin. Korjaamme ja uusimme läpiviennin höyrynsulun sekä eristeet, ja vaihdamme lahovaurioiset puuosat. Hoidamme kuntoon tekemättä jätetyt ylösnostot ja puuttuvat tiivistekappaleet. Jos yläpohjan tuuletus tai eristys on riittämätön, teemme tarvittavat muutokset niidenkin suhteen kondenssiongelmien estämiseksi.\nAjoissa toteutetuista kunnostuksista hyötyy sekä katto että kukkaro. Kun pienemmät korjaukset riittävät palauttamaan katolle tiiveyden ja toimintakyvyn, ei isompia remontteja tarvitse lähteä toteuttamaan ennen aikojaan. Kosteusvauriot pidetään poissa ja rakenteet vastaavasti hyvässä turvassa. Toimintavarma katto edistää koko rakennuksen hyvinvointia, ja julkisivu saa siitä kauniin ja tyylikkään viimeistelyn. Kun siis myrsky iskee, katto vuotaa tai katosta löytyy toimivuuden suhteen muita ongelmia, toimi viipymättä ja tilaa paikalle laadukkaat tiivistykset ja saneeraukset. Asiakaslähtöinen avaimet käteen- palvelumme kunnostaa kattosi kätevästi – ota yhteyttä ja pyydä tarjouksemme katon korjauksesta Lohjalla!


OPH: Toiminnallista lukuiloa! Ideoita ja innostusta lastenkirjojen käyttöön varhaiskasvatuksessa ja esiopetuksessa (2 op), 25.8. ja 23.9.2021 webinaari - KOJU.NMI.FI\nEtusivu / Koulutukset / Koulutukset ammattiryhmittäin / Koulutuksia erityisopettajille / OPH: Toiminnallista lukuiloa! Ideoita ja innostusta lastenkirjojen käyttöön varhaiskasvatuksessa ja esiopetuksessa (2 op), 25.8. ja 23.9.2021 webinaari\nTuotetunnus (SKU): oph210825web Osastot: Kevään 2021 koulutukset, Koulutukset, Koulutuksia erityisopettajille, Koulutuksia varhaiskasvatuksen ja päivähoidon työntekijöille, Opetushallituksen kustantamat koulutukset, Syksyn 2021 koulutukset Avainsanat tuotteelle maksuttomat koulutukset, oph\nVarhaiskasvatuksen ja esiopetuksen henkilöstö.


Pirkanmaan liikevaihto kääntyi nousuun alkuvuodesta 2015 - Business Tampere Magazine (FI)\nPirkanmaan liikevaihto kääntyi nousuun alkuvuodesta 2015\nJulkaistu 5.10.2015 klo 13:00 Kirjoittaja Noora Hietanen, Tampereen kauppakamari\nPirkanmaan avoimen sektorin liikevaihto oli vuonna 2014 noin 29,1 miljardia euroa. Pirkanmaan liikevaihdosta teollisuus kerrytti 34 %, kaupan alat 30 %, palvelut 19 % ja rakentaminen 8 % sekä muut toimialat 9 %. Liikevaihdoltaan suurin toimiala vuodesta 2000 asti ollut teknologiateollisuus on nyt toiseksi suurin tukkukaupan generoidessa eniten liikevaihtoa maakunnassa.\nPirkanmaan liikevaihto supistui vuonna 2014 jo toista vuotta. Toimialojen yhteenlaskettu liikevaihto laski 2,3 %. Kokonaisuutena vuosi 2014 oli monella toimialalla tasainen, ainoastaan maltillista laskua tai nousua. Sen sijaan teollisuuden liikevaihdoltaan huono vuosi käänsi kokonaisliikevaihdon selkeään laskuun. Erittäin myönteistä on, että liikevaihto kääntyi nousuun vuoden 2015 ensimmäisellä neljänneksellä ensi kerran vuoden 2012 jälkeen. Nousu jatkui myös toisella neljänneksellä (Q2/2015) ja kokonaisuutena vuoden 2015 tammi-kesäkuussa Pirkanmaan liikevaihto on ollut 1,1 % kasvussa.\nTukkukauppa liikevaihdoltaan suurin toimiala vuonna 2014\nKaupan toimialan viime vuosi oli kaksijakoinen. Tukkukaupassa vuosi oli hyvin positiivinen ja liikevaihto kasvoi 3,3 %. Vähittäiskaupan toimiala sen sijaan supistui 0,2 %. Vuoden 2015 ensimmäinen vuosipuolisko on ollut haasteellisempi sekä tukku- että vähittäiskaupassa. Tammi-kesäkuussa tukkukaupan liikevaihto kasvoi enää 0,1 % ja vähittäiskaupan liikevaihto supistui 1,8 %.\nLiike-elämän palveluiden kehitys jatkui edelleen myönteisenä vuonna 2014, kun liikevaihto kasvoi 2,6 %. Toimiala on kasvanut Pirkanmaalla käytännössä jo 10 vuotta, sillä liikevaihto on sinä aikana kasvanut yli miljardilla eurolla. Samaan aikaan toimialan yritysten määrä on kaksinkertaistunut. Erityisen hyvin toimialalla on kasvanut pääkonttorien toiminta ja liikkeenjohdon konsultointi, joka kasvoi vuonna 2014 yli 7 %. Viimeisen viiden vuoden aikana toimialan liikevaihto on kasvanut peräti 43 %.\nInformaatio- ja viestintäalojen liikevaihto kasvoi vuonna 2014 yhden prosentin verran. Vuonna 2015 tammi-kesäkuussa kasvu kiihtyi ja oli 2,9 %. Toimialalla erityisen hyvässä kasvussa on edelleen tietopalvelutoiminta eli ohjelmistoihin liittyvät toiminnot ja tietojenkäsittelypalvelut, jonka liikevaihto kasvoi 4,1 %.\n"Tampereen kaupunkiseutu sijaitsee Suomen kasvukäytävällä, maamme talouskasvun ja kilpailukyvyn ytimessä, jossa tehdään noin puolet maan yritysten liikevaihdosta. Korkeakouluistamme on kehittymässä vetovoimainen, kansainvälinen Tampere3 -kokonaisuus ja meidät valitaan vuodesta toiseen Suomen vetovoimaisimmaksi asuinpaikaksi ja matkailukaupungiksi. Tältä pohjalta on hyvä ponnistaa kasvuun", Tredea Oy:n toimitusjohtaja Päivi Myllykangas kannustaa.\nTeknologiateollisuudessa ja viennissä vaikea vuosi - metsäteollisuudessa valoisampaa\nPirkanmaan teollisuuden (TOL C) liikevaihto laski viime vuonna 8,5 % ja vienti 10,9 %. Teollisuuden aloista metsäteollisuus kasvoi hyvän loppuvuoden 2014 ansiosta 1,4 %. Metsäteollisuuden hyvä kehitys jatkui myös vuoden 2015 puolelle. Ala on hyvässä 3,5 % kasvuvauhdissa, vaikka koko maan tasolla toimialan liikevaihto supistuu. Toinen liikevaihtoa kasvattanut teollisuuden ala oli kemikaali-, kumi- ja muovituoteteollisuus, jonka liikevaihto kasvoi viime vuonna 2,7 %. Sekä metsä- että kemikaali-kumi- ja muovituotealojen vienti kasvoi vuonna 2014. Suurin syy teollisuuden liikevaihdon supistumiselle oli teknologiateollisuuden erittäin heikko vuosi. Toimialan liikevaihto supistui vuonna 2014 peräti 18,4 % ja vienti 22,1 %. Jokainen viime vuoden neljänneksistä oli laskusuuntainen. Teknologiateollisuuden liikevaihdon ja viennin lasku onneksi kuitenkin pysähtyi vuoden 2015 ensimmäisellä neljänneksellä: tammi-kesäkuussa vienti kasvoi 5,7 % ja liikevaihto 3,1 %.\nPirkanmaan rakennussektorin liikevaihto ei juuri kasvanut eikä laskenut vuonna 2014 ja sama trendi näyttää jatkuvan vuonna 2015. Vuonna 2014 rakennusalan liikevaihto supistui 0,1 % ja vuoden 2015 alussa 0,6 %.\n”Globaali talous haastaa pirkanmaalaisia yrityksiä. Kaikkiaan lukujen perusteella 2014 oli nollavuosi, eräänlainen pysähtyneisyyden aika maassamme ja maakunnassamme. Tilastot kertovat kuitenkin vain yhden näkökulman. Globaaleilla markkinoilla teollisuuden alat ovat tottuneet jatkuvaan uudistumiseen. Seuraava teollisuuden aalto hyödyntää maakunnassamme vahvaa informaatioteknologiaa moninkertaisesti”, Tampereen kauppakamarin puheenjohtaja, Kesko Oyj:n aluejohtaja Jari Alanen kommentoi.